text: Til møde med MomsMor
  12 december 2011 kl. 17.05
  Et nyt netværk af mødre med egen virksomhed mødtes mandag i Børkop. 15 kvinder, der først og fremmest er mødre - og derefter iværksættere.
  Målet med netværket, som kalder sig MomsMor, er at give kvinder inspiration til, hvordan de kan få arbejdet passet ind i familie-livet og ikke omvendt.
  
  alene med to børn
  Maria Bastholm driver virksomhed fra sit køkken i Børkop. Det har hun gjort i snart et år. Hun er selvstændig kostvejleder. 
  - Det har været nummer et for mig at det skulle være, hvor jeg bor, for jeg er alene med to børn, siger hun til TV SYD.
  
  Kan klare det
  I dag ar hun vært for 15 kvinder, som alle er selvstændige - og alle forsøger at skabe et liv, hvor de først og fremmest er mødre. Og derefter selvstændigt erhvervsdrivende. 
  Vibeke Storm Frandsen skabte netværket MomsMor. Det gjorde hun i protest mod dem, der siger, at iværksættere ikke kan få succes - med mindre de ofrer alt og arbejder 80-100 timer om ugen. 
  - Jeg skal vise dem, at de kan jeg godt, siger hun til TV SYD. 
  - Vi er jo kvinder, og der sker noget med kvinder, når de bliver mødre. Så sker der et kæmpeskifte i vores liv.
  - Der er da et lille håb om, at man måske kan få lidt mindre tid på fuldtidsarbejdet  - og måske have ekstra timer i hverdagen til nogle af de familie-gøremål, man har, siger Susan Schmidt, som er bygningskonstruktør og web-shob-ejer fra Haderslev.
  Læs mere på hjemmesiden www.momsmor.dk
  MomsMor.dk
  